
ANEXA NR.5
AMENDAMENTE RESPINSE

asupra proiectului Legii bugetului de stat pe anul 2018
ORDONATOR:  3/45 Societatea Română de Radiodifuziune
	Nr.

crt.
	Text inițial
	Amendamente propuse/Autori
	Motivația amendamentului
	Motivația admiterii/respingerii


	1. 
	Societatea Română de Radiodifuziune

Anexa 3/45/01 / Cap. 6701 „Cultură, recreere şi religie” / 55 / Titlul VII „Alte transferuri”
	Se propune suplimentarea creditelor bugetare alocate pe anul 2018 cu suma de 13.000 mii lei pentru asigurarea drepturilor salariale ale personalului artistic din cadrul Direcţiei Formaţii Muzicale.

Autor: Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor

Senator Radu Cosmin Preda, PSD
	Având în vedere că Societatea Română de Radiodifuziune a fost înfiinţată ca serviciu public autonom de interes national şi că Direcţia Formaţii Muzicale are ca obiectiv general promovarea valorilor cultural-artistice, autohtone şi universale, pe plan naţional şi internaţional, se impune motivarea personalului artistic din cadrul Direcţiei Formaţii Muzicale, având în vedere că prin Legea 153/2017 privind salarizarea personalului plătit din fonduri publice, anexa III, Familia ocupaţională de funcţii bugetare Cultură, Unităţi de Cultură, Capitolul I, au fost stabilite salariile de bază ale personalului din cadrul instituţiilor de spectacole sau concerte naţionale ori de importanţă naţională, dar şi faptul că, în ultimii ani, instituţiile de cultură cu profil artistic la nivel naţional au avut creşteri salariale, ţinând cont de importanţa deosebită a Direcţiei Formaţii Muzicale, dar şi de necesitatea menţinerii acesteia la un nivel de performanţă ridicat, se impune asigurarea unei remuneraţii la nivelul celorlalte instituţii de spectacole naţionale ori de importanţă naţională.
Sursa de finanţare: Fondul de rezervă bugetară al Guvernului

Amendament admis de Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor

	Se propune respingerea amendamentului, întrucât personalul Direcției Formații Muzicale nu este asimilat peronalului plătit din fonduri publice și nu i se aplică prevederile Legii-Cadru nr.153/2017 privind salarizarea personalului plătit din fonduri publice.

În ceea ce privește sursa de finanțare, aceasta nu poate fi avută în vedere, deoarece Fondul de rezervă bugetară la dispoziția Guvernului prevăzut în proiectul bugetului de stat pe anul 2018 este limitat și se va utiliza pentru finanțarea unor cheltuieli urgente sau neprevăzute apărute în cursul exercițiului bugetar.

	2. 
	Societatea Română de Radiodifuziune

Anexa 3/45
	Alocarea sumei de 3.600 mii lei pentru extinderea prezenței programelor Radio România în Ucraina, Serbia Ungaria și Albania, prin înființarea unor posturi de radio în aceste state.

Autor: Amendament admis de Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor

 Senator Viorel Badea, PNL
	Radioul public s-a afirmat ca promotor şi susţinător al culturii şi civilizaţiei româneşti, vector important în formarea spiritului civic şi al coeziunii comunitare. Astfel, este necesar ca mesajul României să ajungă la ascultătorii din comunitățile istorice de români.

Sursa de finanțare: Diminuarea cu suma de 3.600 mii lei a sumelor prevăzute la Anexa nr. 3/22/ MINISTERUL AGRICULTURII ȘI DEZVOLTĂRII RURALE/ Capitolul 5001/ Grupa 01/ CHELTUIELI CURENTE

Amendament admis de Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor
	Se propune respingerea amendamentului, întrucât sursa de finanțare propusă nu poate fi avută în vedere, deoarece bugetul Ministerului Agriculturii și Dezvoltării Rurale a fost dimensionat astfel încât să permită desfășurarea în condiții normale a activității specifice acestuia.  

	3. 
	Societatea Română de Radiodifuziune
Anexa nr. 3/45/02 / Capitolul 6701 „Cultură, recreere şi religie” / n Grupa 55 / Titlul VII „Alte transferuri” / Articolul 01 „Transferuri interne” / Alineatul 18 „Alte transferuri curente interne”


	Se suplimentează în anul 2018 creditele bugetare cu suma de 4.500 mii lei. În mod corespunzător se modifică celelalte anexe la bugetul Societății Române de Radiodifuziune, după caz.

Autor: Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor

Deputat Eugen Tomac, PMP 
	Este necesară suplimentarea creditelor bugetare pentru finanțarea postului de radio Radio Chișinău, în vederea contracarării politicii antiromânești din Republica Moldova și promovării tradițiilor și obiceiurilor strămoșești, identității etnice românești, limbii și culturii române.

Sursa de finanțare:

Diminuarea creditelor bugetare în anul 2018 cu suma de 4.500 mii lei de la anexa 3/16/02, capitolul 5101 „Autorități publice și acțiuni externe”, grupa 10 „Titlul I Cheltuieli de personal”.

Amendament respins de Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor
	Se propune respingerea amendamentului, întrucât sursa de finanțare propusă nu poate fi avută în vedere, deoarece bugetul Ministerului Finanțelor Publice a fost dimensionat astfel încât să permită desfășurarea în condiții normale a activității specifice acestuia.  


